Document ID: /fineweb-2-swissfilter-quality_10-filterrobots/filtered/02038.jsonl.gz/1683

La valita dal barometer da conjunctura per il mars munta a 102,5 puncts. La valita per il favrer munta suenter la revisiun 102,6 puncts. Uschia n’hai pia dà nagina gronda midada.
Signals positivs hai surtut dà dal consum privat. Main buns èn ils indicaturs per l'industria e l'export. Be pitschnas midadas hai dà tar la branscha da construcziun ed il sectur da finanzas. Ed er la situaziun da la hotellaria è restada pli u main stabila.
Ulteriura reducziun da plazzas vegn spetgada
Signals positivs han ils economs dal KOF localisà tar las empustaziuns sco er tar ils indicaturs davart la producziun. Negativ sa preschenta la situaziun areguard l’occupaziun. Igl è da far quint ch’ulteriuras plazzas vegnan stritgadas.
Aifer l’industria elavuranta vegnia la tendenza negativa cunzunt muventada da l’industria da textilias. Ed er per l’industria da construcziun en metal, l’elavuraziun da metal e la branscha da victualias sto sa preparar sin temps main avantagius.
Il barometer da conjunctura è in indicatur tempriv per il svilup economic.
RR novitads 10:00